Безплатни прегреди за туберкулоза провеждат тази седмица в Плевен | infoPleven - новини от Плевен
Начало / Здравеопазване / Безплатни прегреди за туберкулоза провеждат тази седмица в Плевен
infoPleven 17.09.2019 08:14
През тази работна седмица всеки ден до обяд ще се извършват безплатни прегледи за туберкулоза в Отделението за наблюдение на диспансерно болни с белодробни заболявания към УМБАЛ „Д-р Г. Странски“ в Плевен, което се намира на ул. „Кирил и Методий” 20, с началник д-р Огнян Начев. Седмицата на отворените врати е част от Националната програма за превенция и контрол на туберкулозата в Република България. Чрез предоставянето на безплатен достъп до медицински услуги проявата е доказала своята ефективност за повишаване на обществената информираност по отношение на заболяването.
Инициативата се провежда от 2009 г. и е допринесла за по-добра разкриваемост на случаите на туберкулоза. По време на Седмицата на отворените врати на всеки желаещ се предлага скрининг за риска от туберкулоза чрез анкета и консултации. На лицата, които са в риск, се провеждат допълнителни прегледи и изследвания. При откриването на случаи на туберкулоза своевременно се предприемат мерки за хоспитализация и лечение, в резултат на което се прекъсва веригата за предаване на инфекцията.
безплатни прегледи туберкулоза УМБАЛ "д-р Георги Странски" – Плевен	2019-09-17
Ключови думибезплатни прегледи туберкулоза УМБАЛ "д-р Георги Странски" – Плевен
Предишна Второто издание на фестивала на духовите оркестри откриват днес
Следваща СКО Север е на второ място за купата на Русе